Դարեն Քրիս

**Դարեն Էվերեթ Քրիս** (, ), ամերիկացի դերասան, երգիչ և երգերի հեղինակ։ Հայտնություն է ստացել «Glee» (2010-2015) հեռուստասերիալում դերակատարմամբ և արժանացել է Էմմի և Ոսկե Գլոբուս մրցանակների՝ կատարելով սերիական մարդասպան Էնդրյու Քյունենենի դերը «Ամերիկյան կրիմինալ պատմություններ։ Ջանի Վերսաչեի սպանությունը» (2018) հեռուստասերիալում։ Նա նաև հայտնվել է Բրոդվեյում և ֆիլմերում, թողարկել է մի շարք երգեր, թե որպես մենակատար, թե որպես խմբի անդամ։

Չիկագոյում տեղակայված StarKid Productions երաժշտական թատերական ընկերության հիմնադիր անդամ և համանախագահն է, առաջին անգամ իր վրա ուշադրություն է սևեռել StarKid-ի «A Very Potter Musical» ներկայացման մեջ կատարելով Հարի Փոթերի դերը և գրելով երաժշտության և տեքստերի մեծ մասը։

## Վաղ կյանք և կրթություն
Ծնվել է Կալիֆոռնիայի Սան Ֆրանցիսկո քաղաքում, Սերինա և Չարլզ Ուիլիամ Քրիսի` ներդրումային բանկիրի և արվեստների հովանավորի կրտսեր երեխան է։ Ունի ավագ եղբայր՝ Չարլզ «Չակ» Քրիսը, որը Freelance Whales բենդի անդամ է։ Քրիսը եվրասիացի է, նրա մայրը ծնունդով Ֆիլիպինների Սեբու քաղաքից է, ունի չինական, ֆիլիպինյան և իսպանական ծագում, իսկ հայրը՝ ծնունդով Փեսնսիլվանիայի Պիտսբուրգ քաղաքից է, ունի անգլիական, գերմանական և իռլանդական ծագում։ Քրիսը հիմնականում մեծացել է Սան Ֆրանցիսկոյում, բացառությամբ 1988-ից 1992 թվականներին, երբ ընտանիքը բնակվում էր Հավայիի Հոնոլուլուում, որտեղ հայրը հիմնադրել է EastWest բանկը և զբաղեցրել նախագահի և գործադիր տնօրենի պաշտոնը։

### Երաժշտական և թատերական թրեյնինգ
thumb|Դարեն Քրիսը Չիկագոյի Նորթհալսթեդի առևտրային օրերում
Երաժշտության նկատմամբ հետաքրքրությունը հայտնվել է դեռ վաղ մանկությունից, հինգ տարեկան հասակում սկսել է հաճախել ջութակի դասերի և հաջորդ 15 տարիներին ուսումնասիրել է դասական երաժշտություն։ Քրիսը ինքնուրույն սովորել է նվագել այլ գործիքներ, այդ թվում կիթառ, ֆորտեպիանո, մանդոլինա, շրթհարմոն և թմբուկ։ Ավագ դպրոցում խորացել է երաժշտության մեջ՝ զբաղեցնելով դպրոցական երգչախմբի կոնցերտմեյսթերի պաշտոնը, եղել է սեփական խմբի առաջնորդը և իր հասկակիցները քվեարկել են նրա օգտին «ամենայն հավանականությամբ Գրեմմի մրցանակի արժանանալու համար»։ 15 տարեկանում սկսել է զբաղվել երաժշտական ստեղծագործությունների ուսումնասիրմամբ և գրել է իր առաջին երգը, որն ավելի ուշ օգտագործել է որպես 2009 թվականին թողարկված իր առաջին EP Human ալբոմի առաջատար սինգլ։

Հետաքրքրություն է հայտնել կատարողական արվեստների նկատմամբ։ 10 տարեկան հասակում ընդունվել է Ամերիկյան կոնսերվատրիայի թատրոն («Երիտասարդ կոնսերվատորիա» նախագիծ), որտեղ ուսումնասիրել է թատերական ներկայացումներ իր կազմավորման ողջ ընթացքում։ Սուրբ Իգնատիոսի անվան քոլեջում եղել է թատերական արվեստների նախագծի անդամ և ելույթ է ունեցել դասական պիեսներում, ներառյալ՝ «Երաժիշտը», «Աննա Ֆրանկի օրագիրը» և «Ջութակահարը տանիքին»։ Ակտիվ է եղել որպես դերասան և ռեժիսոր Միչիգանի համալսարանի ուսանողական թատերական «Արվեստների նկուղ» կազմակերպությունում։ 2008 թվականին մեկ կիսամյակ անցկացրել է արտասահմանում, որտեղ ուսումնասիրել է իտալական թատրոնը Արեցցոյի dell’Arte ակադեմիայում

## Կարիերա
### Թատրոն
thumb|Դարեն Քրիսը «Հեդվիգը և չարաբաստիկ դյույմը» ներկայացման ժամանակ:

#### Դեբյուտ
Թատրոնի բեմում իր առաջնաելույթը կատարել է տաս տարեկան հասակում՝ կատարելով Սեզարիոյի դերը «Ֆաննի» մյուզիքլում  (1997), հետո Ռիչարդ Ռոդջերսի թատրոնում անցկացվող Սթիվեն Սոնհայդի հեղինակային «Ես լսո՞ւմ եմ վալս» (1998) մյուզիքլում կատարել է Մաուրոյի և «Զենքը ձեռքին երեխաներ» մյուզիքլում (1999) Բորգեարա Քոլհաունի դերերը։

Ողջ երիտասարդության ընթացքում հայտնվել է ամերիկյան թատերական կոնսերվատորիայում և խաղացել է «Սուրբ ծննդյան հեքիաթ», «Ամառային գիշերվա երազ» և «Վոյսեյի ժառանգությունը» պիեսներում։ Միչիգանի համալսարանում ելույթ է ունեցել «Հպարտություն և նախապաշարմունք», «Մի քանի լավ տղաներ» և «Ինիշման կղզու անդամալույծը» բեմականացումներում։

#### StarKid Productions
2009 թվականին պատկերավոր արվեստների բաժնում բակալավրի աստիճան ստանալուց հետո, Միչիգանի համալսարանից ընկերների և համակուրսեցիների հետ հիմնել է «StarKid» թատերական ընկերությունը։ Այդ ընկերությունում նրա առավել նշանակալից դերերն ունեցել է «Շատ Փոթերային մյուզիքլ» «Շատ Փոթերային շարունակություն» և «Շատ Փոթերային տարի» մյուզիքլներում (Ջոան Ռոուլինգի վիպաշարի հիման վրա)։ «Շատ Փոթերային մյուզիքլի» երաժշտությունը և տեքստերը գրել է Էյ Ջեյ Հոլմսի հետ, իսկ «Ես և իմ առնանդամը»՝ Էյ Ջեյ Հոլմսի և Կառլոս Վալդեսի հետ։ Միայնակ գրել է սիքվելի՝ «Շատ Փոթերային մյուզիքլի» և «Աստղանավի» երաժշտությունը և տեքստը։

## Համերգային շրջագայություններ
* *[[Glee Live! In Concert!]]*
* *Listen Up Tour* (2013)
* *[[LM/DC Tour]]* ( Լիա Միշելի հետ) (2018)

## Մրցանակներ և անվանկարգեր

## Ծանոթագրություններ

## Արտաքին հղումներ
*Պաշտոնական կայք
*
*Դարեն Քրիսը Playbill Vault կայքում 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի երաժիշտներ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի երգահաններ
Կատեգորիա:Ամերիկացի երգիչներ
Կատեգորիա:Ամերիկացի ինտերնետային աստղեր
Կատեգորիա:Ամերիկացի կիթառահարներ
Կատեգորիա:Ամերիկացի կինոկոմպոզիտորներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ իռլանդական սերմամբ
Կատեգորիա:Երգերի հեղինակներ
Կատեգորիա:Միչիգանի համալսարանի շրջանավարտներ